CELEX: 32020D0407
Language: fi
Date: 2020-03-16 00:00:00
Title: Euroopan keskuspankin päätös (EU) 2020/407, annettu 16 päivänä maaliskuuta 2020, kolmannesta kohdennettujen pitempiaikaisten rahoitusoperaatioiden sarjasta annetun päätöksen (EU) 2019/1311 muuttamisesta (EKP/2020/13)

17.3.2020   
               
               
                  FI
               
               
                  Euroopan unionin virallinen lehti
               
               
                  L 80/23
               
            
         EUROOPAN KESKUSPANKIN PÄÄTÖS (EU) 2020/407,
         annettu 16 päivänä maaliskuuta 2020,
         kolmannesta kohdennettujen pitempiaikaisten rahoitusoperaatioiden sarjasta annetun päätöksen (EU) 2019/1311 muuttamisesta (EKP/2020/13)
         EUROOPAN KESKUSPANKIN NEUVOSTO, JOKA
         ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1 artiklan ensimmäisen luetelmakohdan, 12.1 artiklan, 18.1 artiklan toisen luetelmakohdan ja 34.1 artiklan toisen luetelmakohdan,
         ottaa huomioon eurojärjestelmän rahapolitiikan kehyksen täytäntöönpanosta 19 päivänä joulukuuta 2014 annetut suuntaviivat (EU) 2015/510 (yleisasiakirjasuuntaviivat) (EKP/2014/60) (1),
         sekä katsoo seuraavaa:
         
                     (1)
                  
                  
                     Suuntaviivojen (EU) 2015/510 (EKP/2014/60) 1 artiklan 4 kohdan mukaan EKP:n neuvosto voi milloin tahansa muuttaa niitä keinoja, välineitä, vaatimuksia, kriteerejä ja menettelyjä, joilla eurojärjestelmän rahapoliittisia operaatioita toteutetaan.
                  
               
                     (2)
                  
                  
                     Hintavakauden ylläpitämistä koskevan tehtävänsä mukaisesti EKP:n neuvosto hyväksyi 22 päivänä heinäkuuta 2019 Euroopan keskuspankin päätöksen (EU) 2019/1311 (EKP/2019/21) (2), jolla pyritään tukemaan edullisten pankkilainaehtojen säilymistä ja rahapolitiikan elvyttävää mitoitusta jäsenvaltioissa, joiden rahayksikkö on euro. Tässä päätöksessä säädettiin kolmannesta kohdennettujen pitkäaikaisten rahoitusoperaatioiden (jäljempänä TLTRO III -operaatiot) sarjasta, joka toteutetaan syyskuun 2019 ja maaliskuun 2021 välisenä ajanjaksona.
                  
               
                     (3)
                  
                  
                     Jotta edistettäisiin pankkien luotonantoa tahoille, joihin koronavirustaudin (COVID-19) leviäminen on vakavimmin vaikuttanut, ja erityisesti pienille ja keskisuurille yrityksille, EKP:n neuvosto päätti 12.3.2020 muuttaa kolmea TLTRO III -ohjelman parametriä, eli korottaa lainakiintiötä 30 prosentista 50 prosenttiin, mukauttaa yksittäisten TLTRO III -operaatioiden tarjousten ylärajaa ja tarjota syyskuusta 2021 alkaen mahdollisuuden aikaistettuun takaisinmaksuun TLTRO III –operaatioissa lainatuille määrille 12 kuukauden kuluttua kunkin operaation suorituspäivästä, aiemman 24 kuukauden sijasta.
                  
               
                     (4)
                  
                  
                     Jotta näitä mukautettuja parametrejä voitaisiin soveltaa välittömin vaikutuksin, tämän päätöksen pitäisi tulla voimaan viipymättä.
                  
               
                     (5)
                  
                  
                     Päätös (EU) 2019/1311 (EKP/2019/21) olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutokset
            Muutetaan päätös (EU) 2019/1311 (EKP/2019/21) seuraavasti:
            
                        1)
                     
                     
                        muutetaan 4 artikla seuraavasti:
                        
                                    a)
                                 
                                 
                                    korvataan 2 kohta seuraavasti:
                                    
                                       ”2.   Kunkin osallistujan lainakiintiö on 50 prosenttia sen kokonaisvertailukannasta, vähennettynä määrillä, jonka kyseinen TLTRO III -osallistuja on aikaisemmin lainannut TLTRO II -operaatioissa päätöksen (EU) 2016/810 (EKP/2016/10) mukaisesti ja jotka ovat vielä maksamatta TLTRO III -operaation maksupäivänä, ottaen huomioon mahdolliset aikaistettua takaisinmaksua koskevat oikeudellisesti sitovat ilmoitukset, jotka osallistuja on toimittanut päätöksen (EU) 2016/810 (EKP/2016/10) 6 artiklan mukaisesti. Asiaankuuluvat tekniset laskelmat on esitetty liitteessä I.”;
                                    
                                 
                              
                                    b)
                                 
                                 
                                    korvataan 4 kohta seuraavasti:
                                    
                                       ”4.   Kunkin osallistujan tarjouksen yläraja kussakin TLTRO III -operaatiossa on sen lainakiintiö vähennettynä määrillä, jotka se on lainannut edellisissä TLTRO III -operaatioissa. Tämä määrä on kunkin osallistujan tarjousten yläraja, ja tarjousten ylärajan ylittäviin tarjouksiin sovelletaan suuntaviivojen (EU) 2015/510 (EKP/2014/60) 36 artiklassa vahvistettuja sääntöjä. Asiaankuuluvat tekniset laskelmat on esitetty liitteessä I.”;
                                    
                                 
                              
                  
                        2)
                     
                     
                        korvataan 5 a artiklan 1 kohta seuraavasti:
                        
                           ”1.   Syyskuusta 2021 lukien osallistujilla on ennen operaation eräpäivää, aikaisintaan 12 kuukauden kuluttua kunkin TLTRO III -operaation suoritushetkestä, mahdollisuus päättää kyseinen TLTRO III -operaatio tai pienentää TLTRO III -lainojen määrää.”;
                        
                     
                  
                        3)
                     
                     
                        korvataan liitteessä I olevan 1 jakson kolmas kohta seuraavasti:
                        ”Lainakiintiö on 50 prosenttia osallistujan (*1) vertailukannasta vähennettynä määrillä, jotka kyseinen osallistuja on lainannut päätöksen (EU) 2016/810 (EKP/2016/10) mukaisesti toteutetuissa kohdennetuissa pitempiaikaisissa rahoitusoperaatioissa (TLTRO II -operaatiot) ja jotka ovat vielä maksamatta kyseisen TLTRO III -operaation maksupäivänä, tai nolla, jos tämä erotus on negatiivinen, eli:
                        
                            kun k = 1,…,7.
                        
                           (*1)  Viittauksilla ”osallistujaan” tarkoitetaan yksin toimivia osallistujia tai TLTRO III -ryhmiä.”;"
                        
                     
                  
                        4)
                     
                     
                        korvataan liitteessä 1 olevan 1 jakson viides kohta seuraavasti:
                        ”Kunkin TLTRO III -operaation kuhunkin osallistujaan sovellettava tarjouksen yläraja on osallistujan lainakiintiö BA
                              k
                           , josta on vähennetty aikaisempien TLTRO III -operaatioiden yhteydessä lainatut määrät. Olkoon  osallistujan lainanotto TLTRO III -operaatiossa k, jolloin  jossa BLk
                            on tämän osallistujan tarjouksen yläraja operaatiossa k ja määritellään seuraavasti:
                        
                           
                        kun k = 2,…,7.”.
                     
                  
         
            2 artikla
            Voimaantulo
            Tämä päätös tulee voimaan 17 päivänä maaliskuuta 2020.
         
         
            Tehty Frankfurt am Mainissa 16 päivänä maaliskuuta 2020.
            
               
                  EKP:n neuvoston puolesta
               
               
                  EKP:n puheenjohtaja
               
               Christine LAGARDE
            
         
         
            (1)  EUVL L 91, 2.4.2015, s. 3.
         
            (2)  Euroopan keskuspankin päätös (EU) 2019/1311, annettu 22 päivänä heinäkuuta 2019, kolmannesta kohdennettujen pitempiaikaisten rahoitusoperaatioiden sarjasta (EKP/2019/21) (EUVL L 204, 2.8.2019, s. 100).